7.3.90 Επίσημη Εφημερίδα των Ευρωπαϊκών Κοινοτήτων Αριθ. C 56/13 
Γνωμοδότηση για την πρόταση απόφασης του Συμβουλίου για την τροποποίηση της απόφασης 85/338/ 
ΕΟΚ του Συμβουλίου ώστε να καταστεί δυνατή η συνέχιση του προγράμματος εργασίας της Επιτροπής 
σχετικά με πειραματικό σχέδιο για τη συλλογή, το συντονισμό και τη συναρμογή πληροφοριών που 
αφορούν την κατάσταση του περιβάλλοντος και των φυσικών πόρων στην Κοινότητα(') 
(90/C 56/05) 
Στις 6 Οκτωβρίου 1989, και σύμφωνα με τό άρθρο 130 Ρ της συνθήκης για την ίδρυση της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 31 Οκτωβρίου 1989, με βάση 
την εισήγηση του κ. Vercellino. 
Η Οικονομική και Κοινωνική Επιτροπή, κατά τη 271η σύνοδο ολομέλειας της, συνεδρίαση της 15ης 
Νοεμβρίου 1989, υιοθέτησε ομόφωνα την ακόλουθη γνωμοδότηση. 
1. Η ΟΚΕ, αποδέχεται και επικροτεί την πρόταση για 
παράταση του προγράμματος CORINE κατά δύο έτη και 
θεωρεί σκόπιμο να ζητήσει εμφατικά από την Επιτροπή και 
τα κράτη μέλη να λάβουν δεόντως υπόψη τα παρακάτω επιχει­
ρήματα, παρατηρήσεις και προτάσεις που αφορούν τη σύν­
δεση και το συντονισμό του εν λόγω προγράμματος με τη 
δραστηριότητα που καλούνται να αναπτύξουν η Ευρωπαϊκή 
Υπηρεσία Περιβάλλοντος και το Ευρωπαϊκό Δίκτυο Ελέγχου 
και Πληροφόρησης σχετικά με το περιβάλλον. 
2. Ήδη με την ευκαιρία της θέσης σε εφαρμογή του προ­
γράμματος CORINE, η ΟΚΕ είχε επιδοκιμάσει ένθερμα την 
πρόταση της Επιτροπής για τη σταδιακή δημιουργία ενός 
συστήματος ενημέρωσης για την κατάσταση του περιβάλλο­
ντος και των φυσικών πόρων στην Κοινότητα και είχε 
υπογραμμίσει ότι ένα παρόμοιο σύστημα αποτελεί «αποφα­
σιστική προϋπόθεση για την εφαρμογή μιας αποτελεσματικής 
πολιτικής για το περιβάλλον»(2). 
3. Από τότε, προσέδιδε πρωταρχική σημασία στην ανάγκη 
να εξασφαλισθεί σ'αυτό το πρόγραμμα διάρκεια μεγαλύτερη 
των προβλεπόμενων τεσσάρων ετών. Με τη θέση αυτή συμ­
φωνούσε το Ευρωπαϊκό Κοινοβούλιο και η ομάδα εμπειρο­
γνώμων του CORINE. 
4. Ακολούθησε η εξέταση της πρότασης για την ίδρυση 
της Ευρωπαϊκής Υπηρεσίας Περιβάλλοντος και η ΟΚΕ ση­
μείωσε με ικανοποίηση το ρόλο και τη θετική συμβολή που 
είχαν ήδη δοθεί στο CORINE, όπως επίσης και την πρόθεση 
του Συμβουλίου να πραγματοποιήσει ένα ποιοτικό άλμα για 
το θέμα αυτό. Να πραγματοποιηθεί, δηλαδή, το ταχύτερο 
δυνατό το πέρασμα από την πειραματική και αρχική φάση του 
(') ΕΕ αριθ. C 269 της 21. 10. 1989, σ. 7. 
(2) ΕΕ αριθ. C 140 της 28. 5. 1984, σ. 14. συντονισμού στην ανάπτυξη ενός πραγματικού Ευρωπαϊκού 
Δικτύου Ελέγχου και Πληροφόρησης για την κατάσταση 
του περιβάλλοντος που θα ενσωματώνει και θα παγιώνει τα 
αποτελέσματα που έχουν επιτευχθεί σε εθνικό και κοινοτικό 
επίπεδο. 
5. Το άρθρο 4 της πρότασης για την Ευρωπαϊκή Υπηρεσία 
Περιβάλλοντος επιβεβαιώνει αυτό τον προσανατολισμό και 
της αναθέτει τη «συνέχιση υπό την ευθύνη της της εργασίας 
που έχει αναληφθεί από τη Επιτροπή δυνάμει της απόφασης 
85/338/ΕΟΚ». 
6. Η ΟΚΕ θεωρεί, συνεπώς, λογικό και φυσικό να προ­
βλεφθεί η δέουσα εξασφάλιση της συνέχισης των εργασιών 
του CORINE, κατά τη διάρκεια του διαπραγματευτικού στα­
δίου, ώστε να αποφευχθεί το προσωρινό κενό μεταξύ της 
λήξης του προγράμματος CORINE και της έναρξης λει­
τουργίας της Ευρωπαϊκής Υπηρεσίας Περιβάλλοντος. Κατά 
το διάστημα αυτό τα αποτελέσματα που έχουν επιτευχθεί 
μέχρι τώρα μπορούν να παγιωθούν και να αναπτυχθούν σε 
συνάρτηση με τα νέα και σημαντικά καθήκοντα που ανατί­
θενται στην Ευρωπαϊκή Υπηρεσία Περιβάλλοντος, στην Επι­
τροπή και στους εθνικούς οργανισμούς που λειτουργούν 
σ'αυτό τον τομέα. 
7. Η ΟΚΕ επιμένει, ωστόσο, ότι πρέπει να συνεχισθεί η 
υλοποίηση της πειραματικής φάσης αποκλειστικά σε συνάρ­
τηση με τον κύριο στόχο της ίδρυσης και αποτελεσματικής 
λειτουργίας της Ευρωπαϊκής Υπηρεσίας Περιβάλλοντος, 
τόσο για να μη διασκορπισθούν οι προσπάθειες, όσο και για 
να μην υπάρξουν επικαλύψεις λειτουργιών και καθυστερήσεις 
στην υιοθέτηση και υλοποίηση της απόφασης, της οποίας 
τον επείγοντα χαρακτήρα αναγνωρίζουν πλήρως οι ενδιαφε­
ρόμενες ομάδες, οργανώσεις και πληθυσμοί. 
Βρυξέλλες, 15Νοεμβρίου 1989. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE